झूलाघाट। मनमाने दामों में अंग्रेजी शराब बेचने का मामला गर्मा गया है। व्यापार मंडल अध्यक्ष संजीव जोशी, शंकर खड़ायत, नीरज भट्ट, प्रधान किरन भट्ट, प्रकाश चंद्र, किशन चंद्र, पुष्कर राम, रानी चंद्र चंद्र चंद समेत तमाम लोगों ने थानाध्यक्ष अजय साह के माध्यम से जिलाधिकारी को भेजे ज्ञापन में कहा है कि झूलाघाट में स्थित अंग्रेजी शराब की दुकान में मनमाने रेट पर शराब बेची जा रही है। ग्राहकों से कई गुना अधिक रेट वसूले जा रहे हैं। इन लोगों ने शराब की गुणवत्ता पर भी सवाल खड़े किए हैं। कहा है कि अधिक दाम वसूलने के मामले में कार्रवाई करने के साथ ही शराब की गुणवत्ता भी जांची जाए।